cyanic-selkie/wikianc huggingface dataset:
E. coli-utbruddet i 2011
Storbritannia
Utbruddet spredte seg til Storbritannia 27. mai da tre tyske statsborgere, som kom fra Tyskland ble innlagt på sykehus i Storbritannia etter å ha vist tegn til HUS. De har vært i karantene, og National Health Service (NHS) har satt opp et eget karanteneområde ved sykehuset for å hindre spredning av sykdommen.
28. mai forbød flere av dagligvarekjedene salget av agurk i sine butikker inntil alle agurkene var blitt ødelagt og friske brakt inn og inspisert. NHS advarte publikum mot å spise agurk fra Nederland, Tyskland, Danmark og Spania, i tillegg til rå salat og rå tomat fra Tyskland.
Nederland
30. mai annonserte nederlandske helsemyndigheter at et uvisst antall nederlendere som nylig hadde vært på besøk i Tyskland var blitt syke. Av disse er tre personer for tiden innlagt med nyresvikt, hvorav to er bekreftet å være smittet av Escherichia coli O104:H4. De andre tilfellene er fortsatt under etterforskning.
Opphav
Ifølge tyske tjenestemenn var de forurensede grønnsakene økologiske agurker fra Spania, som ble sendt til Tyskland og andre europeiske land. En talsperson for Den europeiske union fortalte 30. mai at to spanske veksthus som trolig er utbruddets opphav er stengt og nå er under etterforskning. Etterforskningen inkluderer analyser av jord- og vannprøver fra veksthusene, som ligger i Andalucía-regionen. Resultatene er ventet innen 1. juni.
Spanske tjenestemenn mener derimot at det ikke finnes bevis for at utbruddet har opprinnelse i Spania; spansk statssekretær for Den europeiske union, Diego Garrido, uttalte til BBC: «You can't attribute the origin of this sickness to Spain».
Reaksjoner
Med bakgrunn i utbruddet har flere land innført restriksjoner eller forbud mot import av råvarer. Belgia har forbudt import av spanske agurker, Østerrike har forbydd import av spanske agurker, tomater og auberginer, Tsjekkia har tilbakekalt alle spanske agurker, Russland har forbydd all import av grønnsaker fra både Tyskland og Spania, mens tyske myndigheter har advart mot å spise all rå agurk, tomat og salat.
30. mai uttalte spanske myndigheter at de vurderer å kreve kompensasjon fra Tyskland. De hevder at redusert eksport, grunnet måten Tyskland har håndtert utbruddet på, har ført til «enorm skade» på landets landbrukssektor. Siden utbruddets begynnelse antas gårder i Andalucía-regionen å ha tapt opp til 62 millioner kroner daglig.
På et krisemøte i Luxembourg 7. juni besluttet de 27 landbruksministrene i EU å gi de skadede bøndene kompensasjon. Det ble foreslått et beløp på 150 millioner euro (rundt 1,2 milliarder kroner).
Asato Miyagawa
Asato Miyagawa (født 24. februar 1998) er en japansk fotballspiller.
Karriere
Asato Miyagawa startet sin profesjonelle karriere i Nippon TV Beleza i 2016.
Landslaget
Asato Miyagawa spilte 9 landskamper for Japans kvinnelandslag. Hun ble tatt ut i Japans tropp til VM i fotball 2019.
Hanne Nøkleby
Hanne Magdalene Nøkleby (født 1948) er en norsk lege, forsker og spesialist på barnesykdommer. Hun har hatt flere lederstillinger ved Folkehelseinstituttet.
Nøkleby ble cand.med. ved Universitetet i Oslo i 1973 og spesialist i barnesykdommer i 1982. Hun har jobbet som barnelege på Vestfold sentralsykehus, Aker sykehus, Voksentoppen og Rikshospitalet. Hun ble ansatt ved Folkehelseinstituttet i 1987, hvor hun har vært avdelingsoverlege, direktør ved divisjon for smittevern (2003–2014) og fagdirektør (2014–2019).
Hun er gift med professor Ulrich Abildgaard.
Ken Nishimura
Ken Nishimura (født 31. desember 1995) er en japansk karateka.
Han representerte Japan under Sommer-OL 2020 i Tokyo, hvor han ble utslått i gruppespillet.
Romsdalsfjorden
Romsdalsfjorden i Møre og Romsdal er 94 kilometer lang medregnet Midfjorden innenfor Dryna og Langfjorden-Eresfjorden.
I snever forstand strekker fjorden seg fra om lag ved øya Tautra utenfor Tomrefjorden sør for Otrøya forbi Julsundet og Tresfjorden. Mellom Tautra og Isfjorden er det om lag 70 km. Kartverket oppgir 110 km regnet fra havgapet (Lyroddan) til Eresfjord.
Innover mot Molde går armen Moldefjorden mellom Romsdalshalvøya og øyene sør for Molde. Moldefjorden går over til å hete Fannefjorden mellom Skålahalvøya og Romsdalshalvøya øst for Årø. Hovedarmen går på sørsiden av Sekken inn til Åndalsnes. En lengre sidearm, Langfjorden går inn til Eidsvåg og fortsetter som Eresfjorden til bygda Eresfjord. Innenfor Åndalsnes kalles den innerste delen for Isfjorden. Det brede området mellom Moldeholmene (øyene rett sør for Molde sentrum) og Vestnes kalles også Storfjorden. Romsdalsfjorden i vid betydning omfatter Midfjorden og alle strekninger og forgreninger innenfor. Midfjorden omtales også som en del av Moldefjorden. Romsdalsfjorden i vid betydning er fjordsystemet i distriktet Romsdal. Oluf Rygh regner opp fjordene i Romsdal fogderi, inkludert Julsundet og Frænfjorden, som grener av Romsdalsfjorden
Fannefjorden er relativt grunn (67 meter), mens Langfjorden har største dyp på 360 meter. Største dyp er 507 meter i Julsundet, og mellom Hjertøya og Vestnes går dybden ned til 480 meter. Fjorden er skilt fra havet av flere øyer og grunner (terskelen er 180 meter på det grunneste). Saltinnholdet er litt lavere i overflaten enn på dypet.
Langs fjorden er det eksempler på hengende daler, blant annet Sjølbotn ved Innfjorden.
Samferdsel
Kyststamveien E39 krysser fjorden gjennom ferjesambandet Molde–Vestnes. Statens vegvesen utreder og Romsdalsaksen AS utreder forskjellige veikryssinger av fjorden som kan erstatte ferjesambandet (E39 Romsdalsfjorden). En ny, ferjefri E39 planlegges med en 16 kilometer lang undersjøisk tunnel fra Vik i Vestnes kommune til Nautneset i Midsund kommune. Deretter følger en rundt 2 kilometer lang hengebru fra Nautneset til Julbøen i Molde kommune. Prosjektet er godkjent og omtalt i Nasjonal transportplan, og byggestart er planlagt til perioden 2024–2029. Kostnaden er anslått til 14,5 milliarder kroner.
Andre ferjesamband:
Ferjesambandet Våge–Norvik var i drift fra 1930 til veien Veblungsnes-Innfjorden åpnet (E136). Ferjesambandet Lønset–Grønnes ble nedlagt i 1991. Fra 1939 til 1993 inngikk Vikebukt som ledd i ferjesambandet Vestnes-Molde slik at noen ferjer også krysset Tresfjorden. De første bilferjene gikk mellom Vestnes og Åndalsnes fra 1921 før det sammenhengende vei langs fjorden. Fra 1925 gikk bilferjen i trekant Molde-Vestnes-Åndalsnes. Etter at det kom sammenhengende vei Åndalsnes-Åfarnes ble det satt i gang bilferje Molde-Åfarnes fra 1930.
Ved det tyske angrepet på Norge 9. april 1940 ble Bergen og Trondheim med omland raskt kontrollert av tyske styrker. Romsdalsfjorden forble imidlertid fri og ble brukt av britiske styrker som gikk i land på Åndalsnes. Norske skip deltok i vaktholdet i fjorden. Under tilbaketrekningen fra Østlandet reiste kongen, regjeringen med deler av sentraladministrasjonen, utenlandske diplomater og den norske overkommandoen via Åndalsnes og Molde.
Falsoprosoplus
Falsoprosoplus er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Levevis
Disse billene har larver som lever i død ved.
Utbredelse
Arten lever på Filippinene (Luzon).
Eskorteservice
Eskorteservice er et musikkalbum med Ingrid Bjørnov, utgitt i 2002.
Øyvind Wold
Øyvind Wold (født 1962) er en norsk forfatter av sykkelbøker, bosatt i Oslo. Han har skrevet turbøkene Beintråkk (Friluftsforlaget, 1999), På sykkel i Oslo (2003 og 2008) og På sykkel i fjellet (2007, 2009 og 2014), utgitt på Cappelen Damm forlag.
I 2019 ga han ut en selvpublisert e-bok, sammen med Lars Erik Sira, om hvordan planlegge langsykkelturer i Norge.
Wold har skrevet i norske frilufts- og sykkelmagasiner, blant annet Syklistene, Birken, Snø&Ski, Friluftsliv, Fjell&Vidde, Padling og Gruppetto sykkelmagasin.
Han har også bidratt med turforslag og bekrivelser på nettstedene hub-biking.no og sykkelstien.info. Per 2019 jobber Wold med sykkelturisme i Syklistenes Landsforening.
Robert Jordan (andre betydninger)
Robert Jordan har flere betydninger:
Faktiske personer:
Fiktive personer:
Singularitet
Singularitet i relativitetsteorien er et punkt i romtid der en egenskap er uendelig. I et sort hull er volumet til en endelig masse presset sammen til tilnærmet lik null, og massetettheten blir da uendelig. Man får da følgelig uendelig stor gravitasjon. I ligningene for det sorte hullet opptrer singulariteten som et 'dele på null'-problem.
Ifølge Stephen Hawking bruker «vi vanlige folk» ordet gravitasjon som et annet ord for det rommet som et objekt følger. Jfr. teorien om mørk materie vil mørk materie bøye seg hvis det kommer et legeme i nærheten. Ethvert legeme som kommer inn i denne bøyde materien vil opptre som om den er i en bane. Dette gjelder både lys og legemer med masse.
Når et sort hull blir dannet vil massen presse denne mørke materien med såpass stor kraft at det dannes en «bane» rundt det. I motsetning til lys som blir bøyd av fra sin vei fra Sola til Jorden, vil lys i nærheten av et sort hull bøye såpass mye av at det forsvinner inn i det sorte hullet.
Mayu Ikejiri
Mayu Ikejiri (født 19. desember 1996) er en japansk fotballspiller.
Karriere
Mayu Ikejiri startet sin profesjonelle karriere i Suwon UDC WFC i 2019.
Landslaget
Mayu Ikejiri spilte 6 landskamper for Japans kvinnelandslag.
Laconi
Laconi (sardisk: Làconi) er en italiensk kommune i provinsen Oristano i regionen Sardinia. Den har 1 878 innbyggere og ligger rundt 555 meter over havet.
Mário Zagallo
Mário Jorge Lobo Zagallo (født 9. august 1931 i Maceió) er en brasiliansk tidligere fotballspiller og trener.
Bondage
Parten som blir bundet er ofte den submissive eller underdanige i en BDSM-relasjon. Vedkommende kan bindes fast til noe, for eksempel en stol eller en seng, eller få på seg fotlenker, håndjern eller liknende redskaper som begrenser bevegelsesfriheten. En bruker også lærreimer designet for å binde fast hender og føtter. Silketørkler, slips eller skjerf er også objekter man kan benytte for bondage ved å binde fast og kneble offeret. Bondage er ofte knyttet til sex, men ikke alle som deltar i bondage har sex. For noen er det bare en lek hvor de binder partneren sin og hvor det handler om makt.
Mário Zagallo
Biografi
Zagallo ble født i Maceió i Brasil, og har familie av libanesisk herkomst.
Zagallo startet fotballkarrieren i América i 1948, og spilte senere for Flamengo og Botafogo.
Bondage
Metoder
Det finnes flere forskjellige måter å utføre bondage på. Det er noen som bruker dagligdagse gjenstander folk flest har i hjemmene sine som for eksempel silketørkler, skjerf og slips til å binde partneren med. Andre kjøper ting som lekehåndjern, lærreimer, tau også lignende. Tau og lærreimer kan brukes til andre ting enn å binde hendene og føttene med, som for eksempel å ha mellom beina, rundt halsen og resten av kroppen for å oppnå en sensuell følelse, fremheve rollene bedre og for estetikkens skyld. Tauene eller reimene vedkommende er bundet med kan strammes for å gjøre følelsen sterkere eller for å «straffe» personen under leken. Noen blir også bundet fast til senger, stoler, vegger eller trekors designet spesifikt for bondage. Det er også noen som binder partneren fast til en krok eller hengekøye slik at de henger i luften.
Mário Zagallo
Biografi
Som spiller er Zagallo mest kjent for prestasjonene på Brasils landslag, hvor han vant gull i VM i fotball i 1958 og 1962.
Zagallo vant VM både som landslagssjef i 1970, og som assistenttrener i 1994, begge gangene med Brasil. Han ledet også Brasils landslag til en fjerdeplass i 1974, og til sølvplassering i 1998. Zagallo, Franz Beckenbauer og Didier Deschamps er de eneste som har vunnet VM i fotball både som spiller og som landslagssjef.
Bondage
Metoder
I tillegg benytter enkelte bondage aktive seg av ulike former for knebel som gjør det vanskelig for partneren å snakke, lage lyd og noen ganger å åpne eller å lukke munnen. Knebel kan dekke til eller blir puttet inni munnen, mens andre kan holde munnen åpen. Både tøystykker, lærreimer, gafferteip og en ball festet til en snor er eksempler på ulike varianter av et knebel. Tøystykker blir også brukt som bind foran øynene.
Bondage i rollespill og BDSM
Under bondage kan det variere hvilken antrekk deltakerne bruker. Noen er naken, mens andre bruker korsett, lærklær, maske, latexdrakter, halsbånd eller andre kostymer. Bondage blir også ofte kombinert med et rollespill hvor rollene innebærer mer enn bare en dominant og underkastet partner. Kjente rollespill er når en er politi, mens den andre er røver. I andre versjoner kan den dominante være lærer og den underkastede elev, eller at de leker slaveeier og slave.
Bondage kan også utføres på egenhånd uten noen partnere og blir kalt for «Selfbondage» hvor vedkommende binder seg selv fast.
Japansk bondage
Gjennom århundrer ble det utviklet egne kampkunster i Japan, der hojojutsu var én av de 18 ferdighetene en samurai måtte beherske. Hojojutsu ble etter hvert utviklet videre til arrestasjonsteknikker som japansk politi og militære benyttet, og derfra spredte det seg kunnskap om bruk av rep som ble plukket opp av utøvere innen Japans sadomasochistiske-miljøer. Utøverne videreutviklet teknikkene slik at de passet for bondage, samtidig som de beholdt den særegne teknikken og estetikken fra de forskjellige samuraigruppene.
Fra midten av 1950-tallet ble disse teknikkene kjent som shibari eller kinbaku som betyr «å binde». Det ble laget egne magasiner rettet mot BDSM-interesserte. Etterhvert ble dette vanligere også i mer ordinære pornoblader og -filmer. Parallelt utviklet det seg en sjanger der repartister, ofte kalt «nawashi» eller «bakushi» lagde show hvor de bandt modellene sine på nattklubber, barer eller showscener i storbyer.
Debut (album)
Debut er islandske Björks første internasjonale soloalbum. Det ble utgitt i 1993.
Bondage
Japansk bondage
Shibari praktiseres i dag over store deler av verden. Shibari kjennetegnes ved at det benyttes relativt tynne (5-8 mm), men sterke, rep laget av jute, hamp eller lin, og at repet stort sett alltid legges dobbelt. Det er svært få knuter som benyttes. I stedet bruker man friksjoner og vendinger, som sammen med et ofte intrikat mønster sørger for at ofrene holder seg stabile.
Undersøkelse
Ifølge en studie av  Pamela H. Connolly publisert i Journal of Psychology & Human Sexuality har funnet ut at det ikke er flere i BDSM-miljøet som har blitt utsatt for vold, overgrep eller har psykiske problemer enn den øvrige befolkningen.
Det ble gjort en annen undersøkelse av UiO hvor det var 568 voksne mellom alderen 18 og 29 som deltok. Den viser at nesten halvparten av unge, norske kvinner kunne tenke seg å bli bundet i en frivillig sex lek, men bare 44% av menn svarte det samme. Studien viser også at 38,6 prosent av kvinnene og 28,4 prosent av mennene kunne tenke seg å delta på leker som innvolverte dominans og underkastelse. 11,5 prosent av mennene og 5,3 prosent av kvinnene mente at slike leker var uakspektable og var skeptisk til bondage.
Galleri
<Gallery> Fil:Lhood.jpg|Lærmaske blir brukt som bind for øynene og for å kneble vedkommende. Det blir også brukt til «breathplay» hvor den dominante kontrollerer den underdaniges lufttilførsel og for å «ydmyke» dem. Fil:Straight Jacket Bondage.jpg|Mann i lær- maske og drakt med knebel og stropp mellom beina lenket fast til et kors. Fil:Slave at St. Andrews cross (3092).jpg|Kvinne i lærantrekk lenket fast til et kors. Fil:Alsana Sin by ropemarks.jpg|Kvinne med knebel, halsbånd og tau rundt kroppen. Ukomfortable stillinger blir brukt for å vise maktforskjellene mellom den dominante og underdanige. Fil:STUFFED by ropemarks.jpg|Kvinne med maske som holder knebelet på plass, halsbånd, lærreimer og tau rundt kroppen. </Gallery>
Arisa Matsubara
Arisa Matsubara (født 1. mai 1995) er en japansk fotballspiller.
Karriere
Arisa Matsubara startet sin profesjonelle karriere i Nojima Stella Kanagawa Sagamihara i 2018.
Dragsholm kommune
Dragsholm kommune var en kommune i Vestsjællands amt i Danmark, dannet ved kommunalreformen i 1970 fra 1. april 1970. Kommunen lå nordvest på øyen Sjælland. I forbindelse med kommunalreformen 2005–2007 ble den slått sammen med Nykøbing-Rørvig kommune og Trundholm kommune til den nydannede Odsherred kommune i Region Sjælland fra 1. januar 2007.
Borgermestre
Dragsholms borgermester Finn Madsen overtok som borgermester i den nydannede Odsherred kommune fra 2007 og satt til 2010.
Thomas Scott
Thomas Scott (født 9. januar 1990) er en amerikansk karateka.
Kengir-oppstanden
Kengir-oppstanden var en fangeoppstand i den sovjetiske konsentrasjonsleiren Kengir i Kasakhstan mellom 16. mai og 25. juni 1954. Gjennom sin lengde og intensitet skilte den seg fra andre oppstander i leirer i Gulag-systemet i samme periode. 500-700 fanger ble drept.
Thomas Scott
Han representerte USA under Sommer-OL 2020 i Tokyo, hvor han ble utslått i gruppespillet.
Kengir-oppstanden
Etter at noen fanger hadde blitt myrdet av vaktene startet de andre fangene et opprør og tok kontroll over hele leiren, mens vaktene flyktet. Fangene satte opp intrikate forsvarssystemer for å forsvare seg mot den sovjetiske overmakten. I perioden med frihet, som varte lenger enn ved noen annen fangeoppstand, blomstret livet i leiren og det ble dannet en provisorisk regjering. Det ble inngått ekteskap og gjennomført religiøse seremonier, og fangene var aktive innen kunst og kultur.
Etter 40 dagers frihet ble oppstanden brutalt knust med sovjetiske stridsvogner og våpen om morgenen 25. juni. Tidligere fanger fortalte at mellom 500 og 700 ble drept, men Sovjetunionen hevdet bare noen få dusin mistet livet.
Historien om opprøret ble kjent gjennom boken Gulag-arkipelet av Aleksander Solsjenitsyn.
Setring i Loen
Setring i Loen Ved Lovatnet kjempet folk mot naturkreftene under mektige fjell. Det er varmt og grøderikt mellom de bratte fjellene, men naturen her er også krevende: Landskapet er i stadig endring, folk måtte kjempe mot snøras og fjellskred, flom og «fonnvind», fallvinder fra breer og høye fjell. De fleste fjellskredene var små, men tradisjon og historie forteller om gårder som ble fraflyttet på grunn av fjellskred, Raudi og Breng.
To ganger på 1900-tallet, i vår nære fortid, raste store steinmasser ned i Lovatnet fra Ramnefjellet og skapte kjempebølger i vannet, det vi i dag ville kalle en tsunami. Gårder, hus og mennesker ble skylt vekk. Verst gikk det utover menneskene på gårdene Bødal og Nesdal. I rasulykken i 1905 gikk 61 menneskeliv tapt, og i rasulykken i 1936 ble 74 drept. Også på 1950-tallet raste store fjellmasser ned på samme sted, men de skapte ingen store bølger og ingen ble drept. Minnesmerke står ved Loen kirke.
Landskapet og gårdene
Lovatnet ligger innerst i Nordfjord, i Stryn kommune, og Loen er et kirkesogn i kommunen. Fra Loøyra nede ved fjorden, der kirken ligger, er det tre kilometer til Vassenden, i vannets nordende, og derfra om lag ti kilometer til vannets sørende, Kjenndalssanden. Lovannet ligger 52 m.o.h. Fra vannet stiger fjellsidene opp i høye fjell og blåhvite brearmer. Flere topper går opp over 1800 m.o.h. Det en ser fra vannet ligger på 1500-1600 m. Rundt vannet ligger åtte gårder, som er delt i to grupper. På eidet mellom vannet og sjøen ligger Sæten, Haugen og Tyva (Tjugen), og litt lenger inne Sande. Den andre gruppen ligger ved vannets innerste del og de som bodde der ble kalt «døler». Gårdene Hellset og Høgrenning lå litt for seg ved vannets østside, her lå også den fraflyttede gården Raudi. Gården Bødal hadde mange bruk innerst på østsiden av vannet, mens Ytre og Indre Nesdal lå innerst på vestsiden. Fra alle disse gårdene ble det drevet setring, dels på egnede plasser ved selve Lovatnet og dels i dalene opp mot fjellet.
Fra Kjenndalssanden fortsetter hoveddalføret inn mot Kjenndalsbreen. Mot øst fra Bødal går Bødalen med jevn stigning opp til Bødalsseter. Mot øst går også Hellsetdalen og Brengsdalen. Den siste går opp fra setra Breng som ligger nederst ved Lovatnet. På Breng har det tidligere vært en gård, som ifølge sagn var ødelagt av ras fra fjellet. Rundt vannet er det blandet lauskog; det som er av nåletrær er for det meste plantet. Her vokser også alm, et tre som tidligere var høyt verdsatt. På begge sider av vannet er det godt beite, mer enn gårdene rundt vannet trengte til sin egen buskap.
Setrene
Setring dreier seg om å utnytte godt utmarksbeite som helst ligger høyere opp i landskapet enn gården selv. Ved Lovatnet dreier det seg like mye om å utnytte beite i samme høyde som gården, beite på steder der det ikke var plass eller trygt nok for å plassere en gård. Snøras kommer selvfølgelig om vinteren, og stein og fjell raser helst når det fryser på om høsten. Driften av gårdene rundt Lovatnet var i stor grad basert på utnytting av utmarka, både den nær gården og langs vannet, og ikke minst til fjells. Setrene lå dels ved vannet, dels i dalene opp mot fjellet. Bødal, som var den av gårdene som hadde flest bruk, hadde felles setergrend på Bødalsseter, som lå samlet på ei slette foran Bødalsbreen, 588 m.o.h. og med isbreer rundt på alle kanter. Gården Nesdal hadde sine setrer i Nesdalen som går opp i retning sørvest fra gården. Gården hadde flere setrer som lå i ulik høyde oppover mot fjellene: Bakkesetra 270 m.o.h, Framsetra 408, Utigardsetra 334 og Ruteflotsetra 425 moh ligger her i rekkefølge oppover en V-dal. Og bare noen hundre meter unna går fjellene opp i 1700 og 1800 m.o.h. Bare på Utigardsetra står det i dag (2021) bygninger igjen, i følge Norgeskart.no. Både Nesdal og Bødal hadde dessuten sommerfjøs (eller gardfjøs som det sies i Loen) i utmarka nær gårdene. For Nesdal lå de riktignok et stykke unna, og de måtte i båt, til Kjenndalen, der "Kjenndalsfjøsene" enda står. Også rundt bøen på Bødal var det sommerfjøs, men de er borte.
Gården Hogrenning hadde Hogrenningsetra i fjellet øst for gården. Gården Haugen hadde beiterett på Tyvasetra sammen med gården Tyva som lå litt nord for Lovatnet.
Reisen til setra foregikk ofte ved at kuene ble fraktet i båt på Lovatnet. På gården Sæten hadde bøndene Breng som sin felles setergrend. Men beitet på Breng var ikke nok, og stedet ble lett rammet av tørke. Da ble kuene flyttet til den andre siden av vannet, tre brukere flyttet dem til Nesbøen, de andre flyttet til Vikane litt lenger nord. På Helset hadde de seter rett over vannet, på et sted som kalles Selbøen. Og fra gården Sande setret de på Sandestøylen som lå på motsatt side av vannet, mellom Vikane og Nesbøen.
Båter, naust og veier
Stryn og Loen ble fra slutten av 1800-tallet også et populært turistmål; særlig var det engelske lakseturister som oppsøkte området. Alexandria hotell ble etablert som turisthotell, og Loen pensjonat hadde lange tradisjoner.
I Kjenndalen ble det omkring år 1900 bygd turistvei for å kjøre turister med hest og kjerre inn til Kjenndalsbreen. Veien langs vannet kom først etter ulykken i 1936. Tidligere var det vannet som var veien mellom gårdene og ut til kirkebygda. Alle gårdene hadde en eller flere båter. Alle hadde færing med to par årer. Noen hadde også en storebåt, enten med tre eller fire par årer. Gårdene hadde også båt, «sjøbåt», nede ved sjøen. De måtte også ha naust både ved vannet og ved sjøen. Nede ved Vassenden hadde dølene et lite jordstykke som var hvileplass for krøtter og hester. Her var det landsettingsplass, men ikke naust. Når det var trygg is kjørte de mye med hest og slede på vannet. Men det var sjelden sikker is før jul. På 1890-tallet kom det dampbåt på Lovannet, og på 1900-tallet fikk folk motorbåter.
Til setrene var det tidligere bare gå- og kløvveier. Flere steder var det bruer som måtte vedlikeholdes. Noen ble tatt ned om høsten og lagt på plass igjen om våren.
Flere av gårdene hadde flere bruk, de var mangebølte slik at det omkring 1920 var det til sammen 30 bruk på gårdene rundt vannet; 9 av dem var på gården Bødal. Gården Nesdal ble fraflyttet rett etter krigen – denne gården hadde ikke fått vei. Gården Raudi ble fraflyttet allerede i 1880-åra fordi det gikk et ras over marka.
Utskifting og beite
Etter vestlandske forhold var det store bruk på gårdene Bødal og Nesdal. I følge matrikkelen 1886 var det tre bruk i Bødal med skyldmark på 6,06 og i Nesdal 4 bruk med over 5 mark i skyld. Innmarka har tidligere ligget i teigblanding mens utmarka var sameie til hver gård. Utmarka ligger vanligvis samlet fra gården og oppover mot snaufjellet, og ofte på begge sider av vannet.
Det viktigste gjerdet var mellom bøen, innmarka, og utmarka. Dette var oftest et steingjerde. Ellers kunne noen av slåtteteigene være inngjerdet med risgjerde. Gjerder måtte ettersees og vøles; dette ble utført på forsommeren. .
Gårdsdrifta var før en kombinasjon av åkerbruk, februk og ulike typer skogsdrift. Sjølberging var idealet. Turisttrafikken kom inn som en næring omkring år 1900 – det var en næring alle tok del i og fortjenesten lå i å skysse turister med hest og vogn. Produksjon og salg av tønneband av hassel var også en viktig næring.
På 1800-tallet hadde de fleste brukene 7-9 melkekyr med snau vinterforing, men på 1900-tallet ble vinterforingen bedre og antallet dyr ble redusert til 6-7. De hadde som regel også et tosifret antall vinterfødde sauer, men tallet varierte mye. De større bruka hadde to hester, de mindre en hest. Alle var blakke fjordinger. Turisttrafikken stimulerte til hestehold.
2-heksanol
2-heksanol (eller heksan-2-ol) er en alkohol med seks karbonatomer, der OH gruppen er koblet til det andre karbonatomet. Det er en isomer til 1-heksanol, 3-heksanol, 2-metylpentanol, 3-metylpentanol, 2,3-dimetylbutanol, 2-etylbutanol og mange flere substanser. Den kjemiske formelen er C6H14O eller C6H13OH. 2-heksanol har et kiralsenter og kan dannes som to kjemiske strukturer som er enantiomerer, det vil si at de ser ut som speilbilder av hverandre.
Setring i Loen
Utskifting og beite
Melkekuer har på alle gårdene utnyttet minst to ulike beiteplasser i løpet av sesongen. Som regel lå beiteplassene i ulik avstand fra gården og i ulik høyde over havet, slik det var bl.a. i Bødal og Nesdal. Men dette gjaldt ikke alltid. Gården Sæten utnyttet beite på begge sider av Lovannet. Beitet på Breng ligger på solsida og kommer tidligst, men var mer utsatt for tørke enn på motsatt side av vannet.
Geiter og sauer gikk på beite i marka hjemme ved gården. Geitene klarte bratt og ulendt terreng. Handyra, okser og bukker (og kje) ble jaget langt av sted. I fjellet var det egne oksebeiter; der bukkene skulle holde seg kaltes «bukkestod». Det var rikelig med beite, derfor tok de også i mot leiedyr fra nabobygda Olden, fra andre gårder i Loen og fra Stryn. Flyttinga mellom de to breddene av vannet skjedde med de store båtene. 3- 6 kuer gikk i båten samtidig. Kuene var båtvante, fortalte eldre mennesker som etnologene intervjuet i 1973.
I 1960 kom det i gang fellesseter på Breng. Denne setra ligger ved bilvei og nær gården slik at bøndene selv kan ta seg av melkinga. Det var også lett å føre fram elektrisitet.
Setrenes sel og fjøs
De ulike beiteplassene og setrene kan deles i fire typer: Beiteplasser med fjøs, setrer med sel, setrer med sel og fjøs og beiteplasser uten hus. Sel er seterstua, bolighuset for budeia. Skulle budeia overnatte på setra var det nødvendig med sel.
Gardfjøsene står vanligvis i eller ved gjerdet mellom bøen og utmarka, slik det var på Bødal, Hogrenning og Sande. Dette er fjøs som var i bruk tidlig på våren og seinhøstes. Fjøsa var delt i to, en del for kyr og en del for sauer. Der kan dyra tas inn for melking om kvelden, og kanskje kan de stå inne om natta slik at de legger ifra seg gjødsel som kan brukes på åkrene. Nesdal-bøndene hadde sine gardfjøs i Kjenndalen. På beiteplasser med gardfjøs var en så nærme gården at budeiene ikke behøvde å overnatte; de var melka hjem, både på kvelden og morgenen.
Setrer med bare sel, uten fjøs, fantes bare på de setrene som lå høyest i landskapet og lengst hjemmefra. "Høgsetrene" på Nesdal, Rutefloten og Framsetra, Hogrenningssetra. En antar det var bare sel på de andre høgsetrene også, Skinglene, Hellsetsetra og Gamlesetra ovenfor Breng.
Setrer med sel og fjøs var det på de to største setrene som ble dokumentert, Breng og Bødalsetra. Også på Nesbøen og Vikane var det sel og fjøs.
Laerru
Laerru (sardisk: Laèrru) er en italiensk kommune i provinsen Sassari i regionen Sardinia. Den har 906 innbyggere og ligger rundt 165 meter over havet.
Risako Oga
Risako Oga (født 4. januar 1997) er en japansk fotballspiller.
Karriere
Risako Oga startet sin profesjonelle karriere i Nojima Stella Kanagawa Sagamihara i 2019.
Landslaget
Risako Oga spilte 3 landskamper for Japans kvinnelandslag.
Tiazid
Tiazider er en gruppe diuretika, vanndrivende legemidler. De er sentrale i behandling av høyt blodtrykk (hypertensjon), men brukes også ved en rekke andre tilstander. Tiazidene har vært svært lenge på markedet, og regnes som velutprøvde, effektive og svært billige blodtrykksmedisiner sammenlignet med mer moderne preparater.
De mest brukte tiazidene i Norge er hydroklorthiazid (Esidrex) og Bendroflumetiazid (Centyl). Hydroklortiazid er mye brukt i kombinasjonspreparater med andre mer moderne og kostbare blodtrykksmedikamenter for å gi ytterligere effekt. Disse preparatene får da gjerne tilleggsbetegnelser som plus eller comp.
Virkningsmekanisme
Tiazider øker utskillelsen / hemmer reabsorpsjon av vann, Natrium og klor i nyrenes distale tubuli. Kalium og magnesium skilles også ut i større grad, mens utskillelsen av kalsium og urinsyre fra nyrene avtar. En trodde tidligere at det bare var den vanndrivende effekten som gav blodtrykkssenkning, men de senere årene har tiazidene blitt brukt i så lave doser med god blodtrykkssenkende effekt at dette ikke kan være hele forklaringen. Trolig har tiazidene en betydelig hemmende effekt på glatt muskulatur i arteriolene, og er dermed også effektive vasodilatorer.
Bivirkninger
De fleste bivirkningene er avhengige av dosestørrelse. Tidligere ble langt høyere doser brukt, og de omtalte bivirkningene er sjeldne ved de dosene som benyttes i dag.
Elektrolyttforstyrrelser er en naturlig konsekvens av virkningsmekanismen, og lavt kalium (hypokalemi) er særlig fryktet. Dette er bakgrunnen for preparatet Centyl mite som innekolder kalium i tillegg til bendroflumetiazid og Moduretic mite som består av hydroklortiazid + det kaliumsparende diuretikumet amilorid.
Tiazider fører til redusert utskillelse av urinsyre (urat) og bidrar til dermed høye uratnivåer i blodet, noe som i verste fall kan føre til til urinsyregikt. Pasienter med denne tilstanden bør unngå tiazider.
Tiazidene bidrar til dårligere blodsukkerregulering og nedsatt glukosetoleranse. I enkelte tilfeller kan latent diabetes mellitus utløses. Diabetikere bør unngå tiazider.
Det er observert økte kolesterol- og triglyseridnivåer ved bruk av tiazider.
Tiazidvedtaket
Tiazidene er helt sentrale i gjeldende anbefalinger for behandling av høyt blodtrykk, og er førstevalg for de fleste med ukomplisert hypertensjon. Tiazider har vist seg å både ha god blodtrykkssenkende effekt, og å redusere dødeligheten på grunn av hjerte/karsykdom på nivå med nyere og langt dyrere blodtrykksbehandling.
Andre bruksområder
Tiazider hemmer utskillelsen av kalsium, og bidrar til å redusere osteoporose. Det er dokummentert at tiazider reduserer hyppigheten av lårhalsbrudd.
Moderate ødemer kan effektivt behandles med de fleste vanndrivende medikamenter, også tiazider.
Aeolothripidae
Aeolothripidae er en gruppe (familie) av insekter som tilhører ordenen trips (Thysanoptera). Trips er små insekter mellom 0,5 og 1,5 cm lange, men de fleste er under 5 millimeter. I Norge er det funnet 8 arter. I verden er det omtrent 200 arter, i Europa 43.
Utseende
De fleste medlemmene i denne familien er forholdsvis store trips, med vinger som gjerne har lyse og mørke tverrbånd. Antennene består av ni ledd, de tre ytterste av disse er delvis sammenvokst. Sansehårene på tredje og fjerde antenneledd står mer eller mindre på linje. Forvingene er bredt avrundede i spissen. En del av artene har utseende som etterligner maur eller snyltevepser av gruppen Chalcidoidea.
Liv og utvikling
Sannsynligvis er disse artene primært rovdyr som lever av små leddyr, men noen av artene som lever i blomster spiser også en del plantekost, og sannsynligvis er det få som utelukkende spiser andre dyr. Det ser ut til at noen arter også har utviklet seg til rene planteetere som lever på bare én planteart.
Skadedyr og nyttedyr
Man antar at artene i denne familien hovedsakelig er rovdyr, de kan derfor muligens gjøre noe nytte i landbruket ved å ete andre skadedyr, som midd og andre trips. Én art er forsøkt brukt i biologisk kontroll av skadelige trips i drivhus.
Utbredelse
Familien er utbredt i alle verdensdeler, men hver enkelt slekt har vanligvis en mer begrenset utbredelse.
El Palmar de Troya
El Palmar de Troya er et tettsted og en kommune utenfor byen Utrera i Andalucía i Sydvest-Spania. Stedet ligger i provinsen Sevilla. El Palmar de Troya ble skilt ut fra Utrera og fikk kommunale rettigheter i 2018.
Med et innbyggertall på 2 423 er stedet særlig kjent for katedralen til Den palmariansk-katolske kirke, en tradisjonalistisk katolsk sekt.
Abdalla Abdelaziz
Abdalla Abdelaziz (født 29. mars 1999) er en egyptisk karateka.
Det grønne partiet i Kurdistan
Det grønne partiet i Kurdistan (GPK) en sosial og politisk bevegelse, som har vokst frem med et ønske om sosial rettferdighet. Partiet er per dags dato medlem av Kurdistan National Congress (KNK), som er basert i Brussel. Partiets hovedmål er å forsvare menneskerettigheter, miljøet og å etablere rettssikkerhet i Irakisk Kurdistan, under bevaring av demokratiet og et rent miljø. Det ble grunnlagt i september 2010 av Handren Ashraf Naoman, men har siden 2008 vært under utarbeiding. Partiet støtter vern av miljø, bærekraftig utvikling, og menneskerettigheter i Kurdistan.
Abdalla Abdelaziz
Han representerte Egypt under Sommer-OL 2020 i Tokyo, hvor han ble utslått i gruppespillet.
PROTECT IP Act
PROTECT IP Act (PIPA, Preventing Real Online Threats to Economic Creativity and Theft of Intellectual Property Act of 2011) er et amerikansk lovforslag med formål å gi den amerikanske regjeringen større makt til å begrense tilgangen til det som regnes som ulovlige nettsteder («rogue websites»). Forslaget er ment til å gjelde nettsider i USA. Lovforslaget ble introdusert den 12. mai 2011 av den demokratiske senatoren Patrick Leahy og 11 medrepresentanter, både republikanere og demokrater.
Lagforslaget har blitt sammenlignet med Stop Online Piracy Act (SOPA) og har av liknende grunner blitt kritisert for å være en de facto-sensur av Internett. Enkelte mener at forslaget utgjør et hån mot ytringsfriheten, og at det vil være til stor skade for internettet slik vi kjenner det i dag.
Reidar Walstad
Reidar Walstad (født 16. mars 1977) er en norsk tidligere bokser som representerte Trym IL.
Han vant 7 NM-gull i perioden 1994–2000. Han vant kongepokalen i 2000. Han vant EM-bronse i bantamvekt i 1998.
Pseudomussardia
Pseudomussardia er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Levevis
Disse billene har larver som lever i død ved.
Utbredelse
Arten lever i Den demokratiske republikken Kongo.
Reidar Walstad
Walstad var proffbokser mellom 2002 og 2009. Han bokset ialt 24 proffkamper. Han tapte kampen om europamestertittelen mot irske Bernard Dunne i 2007.
Walstad ble rangert som nummer 84 på listen over de tusen beste idrettsutøverne i Trøndelag i avisa Nidaros sin kåring i 2022.
Rhyl
Rhyl (walisisk Y Rhyl) er en kystby ved Irskesjøen i Denbighshire, Wales. Den ligger ved elven Clwyds munning, og var tidligere et elegant viktoriansk feriested. Etter andre verdenskrig kom mange tilreisende fra Liverpool og Manchester, noe som førte til store forandringer for byen og omegnen.
Rhyl Football Club vant mesterskapet i Welsh Premier League, Welsh Cup og Welsh League Cup i sesongen 2003/2004. De kom til finalen i FAW Premier Cup samme sesong.
Tidligere var byens mest kjente bygning Rhyl Pavilion, en elegant bygning med fem kupler. Den ble revet i 1970-årene, og den mest iøynefallende bygningen er nå det 80 meter høye Sky Tower som åpnet i 1993. I september 2005 var det frykt for at tårnet skulle rase under uvær, men det klarte seg. Strandpromenaden er den viktigste gaten, og det ligger en rekke turistfasiliteter langs den.
Rhyl var vertskap for det nasjonale Eisteddfod i 1892, 1904, 1953 og 1985, samt en uoffisiell nasjonal Eisteddfod i 1870.
Valle Gran Rey
Valle Gran Rey er et tettsted og en kommune på øya La Gomera – en av de sju større Kanariøyene. Kommunen Valle Gran Rey hadde 4228 innbyggere i 2002, og er sammen med San Sebastián de La Gomera og Playa de Santiago de viktigste sentrene for turisme på øya. Fra slutten av 60-tallet og utover var Valle Gran Rey senter for en hippie-kommune, som blant annet bodde i hulene i den såkalte Svinebukta sør for bebyggelsen, som den gangen var spredt og besto av flere små landsbyer: La Calera, Vueltas og La Playa. Disse kan fremdeles gjenkjennes som sentre i den løst sammensatte urbanisasjonen der dalen munner ut. Utenfor selve dette sentrale området hører også tettstedene Taguluche, Las Hayas og Arure til kommunen. Ovenfor dalen grenser kommunen til nasjonalparken Garajonay.
Milan Jevtović
Milan Jevtović (serbisk: Милан Јевтовић, født 13. juni 1993) er en serbisk fotballspiller som spiller for den vietnamesiske klubben.
Rosenborg
Den 7. januar 2017 gikk ble Jevtović lånt ut til Rosenborg fra den tyrkiske klubben Antalyaspor. Den 28. januar 2017 fikk han sin debut for Rosenborg i treningskampen mot Ranheim. Den 29. mars 2017 var han med å vinne Mesterfinalen i fotball for menn 2017. Kampen var også hans offisielle debut for Rosenborg. Han scoret 0–1-målet mot Brann, som også var hans første offisielle mål for Rosenborg.
Den 2. april 2017 fikk han sin Eliteserie-debut for Rosenborg. Han scoret også sitt første Eliteserie-mål.
Den 4. august 2017 ble lånet forlenget ut sesongen 2017.
I sesongen 2017 var han med å vinne Eliteserien.
Odds Ballklubb
Den 31. august 2021 signerte Jevtović kontrakt med Odds Ballklubb om en treårsperiode.
Göran Eriksson (Gyllenstierna)
Göran Eriksson (Gyllenstierna), død 6. januar 1576, sønn av riksrådsmann Erik Eriksson (Gyllenstierna) den yngre, stamfar til Fågelviksgrenen av ætten Gyllenstierna, anvendt av Gustaf Vasa i Dackefeiden (1542–1543) og var med sikkerhet allerede i 1552 riksråd. Han var gift med Kerstin Nilsdotter (Grip) fra 1527.
Barn med Kerstin Nilsdotter:
Eriksson deltok som fullmektig i forhandlingene med danskene ved Älvsborg i 1554. Året etter ble han under den russiske krigen til en av stattholderne på Viborgs slott.
Da Erik XIV av Sverige tiltrådte sitt hertugdømme var Eriksson en av dem som sverget ham troskap. I 1559 ble han stattholder på Kalmar. I 1563 ble han anvendt i en besiktning til Danmark. Året etter ble han beordret til slottslofven på Vadstena og bekledde fra dette år og iallfall til 1567 stattholderembetet i hertug Magnus’ fyrstedømme.
Da brødrene til Erik XIV i 1568 gjorde opprør sluttet Erikson seg straks til dem. Han og Ture Bielke ble den 14. september sendt til Danmark det samme året hvor de på Roskilde slott sluttet fred med Danmark og Lübeck, noe dog Johan III av Sverige verget seg mot å ratifisere. I april og mai 1569 nevnes Göran Eriksson som kongens hoffmester.
Gjennom ekteskapet med Kerstin Nilsdotter (Grip) kom Eriksson i besittelse med den halvparten av eiendommen Björksund i Sörmland, en delmengde av det eldre godskomplekset Sundboholm. Den andre halvparten av Björksund kom også til ætten Gyllenstierna gjennom at broren Karl giftet seg med Kerstins søster Marina. Björksund kom etter dette til bli værende i Gyllenstiernaslekten i 250 år fram til at riksmarskalk Göran Gyllenstierna døde uten slektninger i 1799. Godset gikk da gjennom arvekjøp til hans søsterdatter Lovisa Ulrika Horn og hennes ektemann grev Carl Gabriel Mörner.
Black Panthers
The Black Panthers er med i noen få scener i den amerikanske underholdningsfilmen Forrest Gump mot slutten av filmen. De var også med en liten del i filmen The Butler.
Front Exploration
Front Exploration AS (tidligere: Discover Petroleum AS) var et norsk oljeselskap med fokus først på global letevirksomhet, senere kun på norsk kontinentalsokkel og spesielt Barentshavet. Selskapet hadde opprinnelig sitt hovedkontor i Stavanger, men flyttet fra 2007 hele sin virksomhet til Tromsø. I januar 2012 hadde selskapet 11 lisenser hvorav 1 som operatør. Selskapet hadde ca. 20 ansatte i 2012. I juni 2012 ble selskapet overtatt av DONG Energy, og Tromsø-kontoret ble dermed et avdelingskontor til DONGs norske datterselskap.
Historie
Front Exploration ble grunnlagt i Stavanger i 2005 under navnet Discover Petroleum AS. Selskapet sprang ut av teknologiselskapet Offshore Resource Group med Jostein K. Kjerstad som daglig leder og hovedeier. Offshore Resource Group hadde en leteteknologi basert på elektromagnetiske data. Lars T. Bjerke ble ansatt som Discover Petroleums første administrerende direktør. I styret satt Jan M. Wennesland og Fredrik Hagemann. I 2006 åpnet Discover Petroleum et kontor i Tromsø som skulle romme selskapets leteavdeling. Yngve Vassmyr, tidligere driftsdirektør for Snøhvitfeltet, ble ansatt som selskapets letesjef. Et fokusområde for selskapet skulle være Barentshavet. I 2005 ble selskapet prekvalifisert som lisenshaver på norsk sokkel og i 2007 som operatør.
I 2007 ble det også kjent at selskapet la ned sitt kontor i Stavanger for å samle hele sin virksomhet i Tromsø. I 2008 kom det fram korrupsjonsanklager mot selskapets datterselskap, Discover Petroleum International, og dets virksomhet i Peru. Det ble hevdet at Discover Petroleum International skulle ha betalt penger under bordet til enkelte av direktørene i Perus oljedirektorat, PeruPetro. Dette resulterte i at selskapets representanter i Peru ble anklaget for grov korrupsjon samt at toppsjefen i oljedirektoratet i Peru fikk sparken. Korrupsjonsanklagene ble senere droppet.
I 2009 kom det fram at selskapet slet økonomisk og at det hadde forsøkt å selge hele eller deler av sin portefølje for å få endene til å møtes uten å lykkes. Etter dette ble selskapet restrukturert. Fokuset på Nord-Norge og Barentshavet ble styrket i tillegg til at to lokale aktører, Troms Kraft og SpareBank 1 Nord-Norge, gikk inn som hovedeiere i selskapet. I tillegg byttet man navn fra Discover Petroleum til Front Exploration med effekt fra 28. april 2010. Hovedårsaken til navnebyttet var å unngå å bli assosiert med selskapets tidligere datterselskap, Discover Petroleum International.
I juni 2012 ble Front Exploration overtatt av oljeselskapet DONG Energy. Det foregikk vinteren 2012 samtaler med det andre nordnorske oljeselskapet, North Energy, om en eventuell fusjon. Disse samtalene førte imidlertid ikke fram.
I 2014 valgte DONG å legge ned Tromsø-kontoret som et ledd i selskapets nedbemanningsprogram.
John London
London vant to olympiske medaljer under OL 1928 i Amsterdam. Han kom på andreplass på 100 meter bak Percy Williams fra Canada. Han var også med på det canadiske stafettlaget som kom på tredjeplass på 4 x 100 meter bak USA og Tyskland. De andre på laget var Cyril Gill, Teddy Smouha og Walter Rangeley.
TV-aksjonen 2007
TV-aksjonen 2007 var den 34. TV-aksjonen og ble arrangert til inntekt for UNICEF i samarbeid med Norges Idrettsforbund og Right To Play. Aksjonen fikk navnet «Sammen for barn». Hoveddagen for innsamlinga var 21. oktober 2007. I forbindelse med denne innsamlinga ble det sendt et flere timer langt program på NRK 1 som fulgte opptellingen av de innkomne pengene og satte fokus på formålet.
Formål
TV-aksjonen 2007 ble i 2006 tildelt UNICEF og det ble tidlig klart at den skulle gjennomføres i samarbeid med idretten. Aksjonen fokuserer på barn, og pengene skal gå til nødvendig medisinering og hjelp til barn smittet eller berørt av HIV og aids. Mer spesifikt vil dette si forhindring av hiv-smitte fra mor til barn, medisinering av barn, forebygging av smitte blant barn og unge og omsorg for foreldreløse barn. Pengene skal brukes i ni land: Uganda, Jamaica, Zimbabwe, Vietnam, Malawi, Zambia, Ukraina, Mosambik og Kenya.
Betrideildin 2018
Betrideildin 2018 var Færøyenes øverste divisjon i fotball for menn 2018. Lagene spilte tre oppgjør mot hver motstander i totalt 27 serierunder. Ligaen startet 11. mars 2018 og ble avsluttet 27. oktober 2018.
Heterothripidae
Heterothripidae er en gruppe (familie) av insekter som tilhører ordenen trips (Thysanoptera). Trips er små insekter mellom 0,5 og 1,5 cm lange, men de fleste er under 5 millimeter. Familien har rundt 70 arter som alle lever i Amerika.
Utseende
Antennene er forholdsvis lange og består av ni klart skilte ledd, sansehårene på tredje og fjerde ledd står tett i ytterenden på leddene. Disse artene er gjerne middelsstore og brunlige, kroppen er bredest på midten, jevnt tilsmalnende forover og bakover.
Liv og utvikling
Biologien til denne familien er dårlig kjent, men trolig lever nesten alle artene i blomster. Familien kan finnes på en rekke ulike plantefamilier. En art med et avvikende levesett er Aulacothrips dictyotus. Det ser ut til at denne arten lever som en ektoparasitt på en sikade, Aetalion reticulatum (familien Aetalionidae).
Utbredelse
Familien er bare utbredt i den nye verden. Slekten Heterothrips finnes både i Sør- og Nord-Amerika, mens de tre øvrige slektene bare forekommer i Sør-Amerika.
Lanusei
Lanusei (sardisk: Lanusè) er en italiensk kommune i provinsen Nuoro i regionen Sardinia. Den har 5 399 innbyggere og ligger rundt 595 meter over havet.
100 rifler
100 rifler (originaltittel: 100 Rifles) er en amerikansk krigs- og westernfilm fra 1969 regissert av Tom Gries. Filmen handler om en farget sheriff fra Arizona som drar over grensen til Mexico i jakt på en halvt indiansk ransmann. Indianeren har til hensikt å benytte ranspengene til å kjøpe rifler til sitt undertrykte folk som er nær ved å utryddes av en brutal meksikansk general. De ledende rollene spilles av Jim Brown, Burt Reynolds og Raquel Welch, mens sentrale biroller spilles av Fernando Lamas, Dan O'Herlihy og Eric Braeden.
Anmelderne
Den amerikanske filmkritikeren Roger Ebert gav den 1,5 av 4 stjerner, mens Leonard Maltin gav den 2 av 4 stjerner.
Annet
Den ble innspilt forskjellige steder i Andalucia i Spania. Opptakene ble gjort sommeren 1968.
Produksjonskostnadene var på ca $3,9 millioner.